internet vaartha 175 Views
కాస్‌బెర్రా : క్రికెటర్‌గా తాను ఇంకా ముందుకు సాగాల్సి ఉందని భారత స్టార్‌ బ్యాట్స్‌మెన్‌ కోహ్లా పేర్కొన్నాడు. కాగా వన్డేల్లో అతి వేగంగా 7 వేల పరుగులు,24 సెంచరీలు సాధించి అతను సచిన్‌ వంటి దిగ్గజాల రికార్డులను బద్దలు కొట్టాడు.ప్రత్యర్థులు ఎప్పుడూ ఔట్‌ చేయడానికి చూస్తుంటారని,వారికన్నా నువ్వు ముందుండాల్సి ఉంటుందని వివరించాడు.ప్రతి రోజు తనకు నేర్చుకున్నట్లే ఉంటుందని,మైదానంలో ఎంతో కొంత కొత్తది నేర్చుకుంటానన్నాడు.పేస్‌బుక్‌ వీడియో చాట్‌లో ఆయన మంగళవారం మాట్లాడాడు.ఆటగాళ్లు తాము అత్యున్నత స్థాయి ఆటను ప్రదర్శిస్తామని అనుకోరని,చాలా వరకు తాను దాన్ని సాధించాలని చూస్తున్నానని పేర్కొన్నాడు.జట్టు కోసం తాను సాధమైనన్ని ఎక్కువ పరుగులు చేయాలని అనుకుంటున్నానని,తాను రికార్డులపై దృష్టి పెట్టనని,దేవుడు తన పట్ల దయగా ఉన్నాడని కోహ్లీ వెల్లడించాడు.వెనక్కి తిరిగి చూసుకుంటే అది ప్రత్యేకమని అనిపిస్తుందని,కానీ రికార్డుల కోసం తాను ప్లాన్‌ చేసుకోనని పేర్కొన్నాడు.తన సోదరుడు స్టాండ్‌లోంచి చూస్తుంటే సెంచరీ సాధించడం తనకు ప్రత్యేకమైదేనని,తనను చూడటానికి ఒక రోజు కోసం వచ్చాడని,అతని పర్యటన ఫలించినందుకు సంతోషంగా ఉందని కోహ్లీ వివరించాడు.జట్టు కోసం సేవలందిస్తున్నప్పుడు తాను ఎక్కడ ఆడుతున్నాడనేది ముఖ్యం కాదని,పరిస్థితుల ప్రభావం ఉండదన్నాడు.స్వదేశంలో ఆడినా,విదేశాల్లో ఆడినా ప్రతి ఆటను తాను అలాగే తీసుకుంటానని,ప్రతి మ్యాచ్‌లో తాను పరుగులు చేయాలని అనుకుంటానని,తన జట్టు కోసం విజయం సాధించాలని ఆశిస్తానని,కొంత ఎక్కువ ఒత్తిడిని పెట్టుకుంటే పరిస్థితులను అర్థం చేసుకోవచ్చునని పేర్కొన్నాడు.క్రికెట్‌ చాలా సాధారణమైన ఆట అని,దాని సాధారణంగానే ఉంచాలని చూస్తానన్నాడు.టి20లో యువరాజ్‌తో కలిసి ఆడటానికి కోహ్లీ అతురత కనబరుస్తున్నట్లు అనిపించాడు.కాగా యువరాజ్‌ తనకు ఎంతో సన్నిహితుడని, తనకు అన్నయ్యలాంటి వాడని, యువరాజ్‌ను ఎల్లవేళలా ఇష్టపడతానన్నాడు.